Պանարմենիան Մեդիա Գրուպ

**«Պանարմենիան Մեդիա Գրուպ»**, Հայաստանի ամենամեծ մեդիա միավորումը, որը գործում է 2011 թվականից։ Մեդիա գրուպի կազմում են «Արմենիա» և «Ա–ԹԻՎԻ» հեռուստաընկերությունները ու ռադիոկայանները, ամենաշատ ընթերցվող օնլայն պարբերականները, ինչպես նաև Հայաստանում եզակի ՝ տպագիր գունավոր շաբաթաթերթը։

## Պատմություն
Հիմնադրվել է 2011 թ. նոյեմբերի 17-ին ՝ «Պանարմ» անվանմամբ։ Այն համախմբում է մի քանի հեռուստաընկերություններ, ռադիոկայաններ և տպագիր մամուլ։

2015 թվականից մինչ օրս հանդիսանում է «Արմենիա» և «Ա–ԹԻՎԻ» հեռուստաալիքների սեփականատերը, որը միավորում է հեռուստաալիքների նախկին արտադրական խմբերը, և թողարկում նոր և ընթացիկ հաղորդումները իր բրենդի ներքո․ այդպես, «Ֆուլ Հաուս» սիթքոմի արտադրողը մինչև 2րդ եթերաշրջանի 5–րդ սերիան ներառյալ հանդիսանում էր «Արմենիա» հեռուստաալիքը, սակայն 6–րդ սերիայից սկսված արտադրողը նշվում է նաև որպես «Պանարմենիան Մեդիա Գրուպ»–ի միավոր, աստիճանաբար փոխանցելով ամբողջ արտադրանքը մեդիա խմբին։

2015 թվականին նաև հայտարարվեց «Յուքոմ» ընկերության հետ համագործակցության մասին, որի ցանցում նաև սկսեցին հեռարձակվել «Արմենիա» հեռուստաընկերության պրեմիում ալիքները։ Մինչև 2019 թվականը «Յուքոմ»–ի հետ համագործակցությունը նշվում էր բոլոր արտադրանքների սկզբում, ապա 2025 թվականին ալիքները տեղափոխվել են «See» տելեկոմ։

Պանարմենիան ընկերությունը Հայաստանում դադարեցրել է իր գործունեությունը որպես միավորում 2019 թվականի կեսերին, փոխանցելով իր որոշ հեռուստաալիքները և ռադիոները տարբեր բաժնետերերին։ «Արմենիա» և «Ա–ԹԻՎԻ» հեռուստաալիքները մինչ օրս պատկանում են տվյալ ընկերությանը, շարունակելով տրամադրել արտադրանք «Պանարմենիան» բրենդի ներքո։

## Ակտիվներ
### Հեռուստաընկերություններ
Մինչև մեդիա գրուպի տրոհումը, Պանարմենիան Մեդիա Գրուպ միավորման կազմում էին հետևյալ հեռուստաընկերությունները․
* **[[Արմենիա հեռուստաընկերություն|Արմենիա Թի-Վի]]**
* **[[ATV (Հայաստան)|Ա-Թի Վի]]**
* **[[Արմնյուզ]]**
* **ՊանԱրմենիան Թի-Վի (ԱՄՆ)**

### Ռադիոկայաններ
#### Ռադիո Ջան
Ռադիո ջանը երաժշտական ռադիոկայանը հիմնադրվել է 2012 թվականին։ Ռադիոկայանի եթերացանցում են Ջան Առավոտ, Տոնդ շնորհավոր, Լրատվություն, Պրոավտո, Զանի տասնյակը հաղորդումները։ Ռադիոկայանի կարգախոսն է «Ջան ենք ասում, ջան ենք լսում»։ Ռադիոկայանն ունի iOS և Android հավելվածներ, ինչպես նաև օնլայն հեռարձակվում է պաշտոնական կայքի՝ www.radiojan.am-ի միջոցով։

#### Լավ Ռադիո
Լավ Ռադիոն երաժշտական ռադիոկայանը հիմնադրվել է 2014 թվականին։ Այն իր եթերացանցում ունի այնպիսի հաղորդումներ, ինչպիսին են ԼԱՎ Տասնյակ, Ձեր Պատվերով, ԼԱՎ Լուրեր։ Ռադիոկայանի կարգախոսն է՝ «Լավից լավը՝ չկա»։ Ռադիոկայանն ունի iOS և Android հավելվածներ, ինչպես նաև օնլայն հեռարձակվում է պաշտոնական կայքի՝ www.lavradio.net-ի միջոցով։

### Առցանց մեդիա
* **[[Թերթ.am]]**
* **[https://blognews.am/arm/ Blognews.am]**
* **[[Www.armsport.am|Armsport.am]]**

* **Պանարմ Փաբլիշինգ հաուս**

* **TV մոլ շաբաթաթերթ**

### Պանարմենիան մեդիա դպրոց
Պանարմենիան մեդիա դպրոցը մեդիա միավորման կրթական նախագիծն է։ Այն ինտերակտիվ հարթակ է «նորեկների» և պրոֆեսիոնալների շփման համար։մինի|Պանարմենիան մեդիա դպրոցի տարբերանշանըՊատրաստվում են մեդիա ոլորտի կադրեր, որոնք հեռուստաշուկա կբերեն թարմ և նոր գաղափարներ։ Թրեյնինգներ, մաստեր-կլասեր, գործնական դասեր են անցկացնոմ հեռուստաշուկայի պահանջված մասնագետները։

Ուսման տևողությունը 6 ամիս է։ Ուսումնառության հետևյալ մասնագիտություններով.

* Հաղորդավարական աշխատանք,
* Մոնտաժի արվեստ,
* Օպերատորություն,
* Ռեժիսուրա,
* Լրագրություն,
* Պրոդյուսերական գործ,
* Սպորտային մեկնաբան:

## Արտաքին հղումներ
* Պանարմենիան մեդիա գրուպի կայքը 
* Պանարմենիան մեդիա գրուպի ֆեյսբուքյան էջը
* Մենք Արցախում ենք, մենք` Արցախն ենք. Պանարմենիան Մեդիա Գրուպ

## Ծանոթագրություններ

Կատեգորիա:Պանարմենիան Մեդիա Գրուպ